নাগৰিকত্ব (সংশোধনী) বিধেয়ক, ২০১৬ সন্দৰ্ভত দুমুখীয়া নীতি গ্ৰহণ কৰা বুলি অসম গণ পৰিষদৰ ফালে অভযোগৰ আঙুলি টোঁৱাইছে আঞ্চলিকতাবাদী অসম গণ পৰিষদে।
২অক্টোবৰত বৃহত্তৰ ডিব্ৰুগড় প্ৰেছ ক্লাবত সাংবাদিকৰ আগত এই কথা প্ৰকাশ কৰি আঞ্চলিকতাবাদী অসম গণ পৰিষদৰ সভাপতি সুনীল ৰাজকোঁৱৰে অগপৰ নেতাসকলে অসমৰ জনতাক বিশ্বাসঘাটকতা কৰা বুলি অভিযোগ কৰিছে।
"যদিহে অগপ নেতৃবৃন্দই নাগৰিকত্ব (সংশোধনী) বিধেয়ক, ২০১৬ৰ বিৰোধিতা কৰে তেওঁলোকে চৰকাৰৰ পৰা পদত্যাগ কৰিব লাগে। কিন্তু তেওঁলোকে সেয়া কৰা নাই। যদিহে তেওঁলোকে অসমৰ ৰাইজৰ কাৰণে সঁচাকৈয়েই চিন্তা কৰে তেন্তে বিধেয়কখন সম্পৰ্কত তেওঁলোকে নিজৰ স্থিতি স্পষ্ট কৰিব লাগে।" নিজৰ আঞ্চলিকতাবাদী চিনাকি হেৰুওৱাৰ বাবে 'আঞ্চলিকতাবাদী অগপ'ৰ সভাপতিগৰাকীয়ে অগপকএইদৰে দোষাৰোপ কৰে।
উল্লেখ্য যে ১৯৮৫ৰ অসম চুক্তি অনুসৰি ১৯৭১ৰ ২৪ মাৰ্চৰ পাছত অসমত প্ৰৱেশ কৰা যিকোনো ব্যক্তিকেই ধৰ্ম নিৰ্বিশেষে এগৰাকী অবৈধ অনুপ্ৰৱেশকাৰী বুলি গণ্য কৰা হ'ব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
